In nomine Domini. Ego Hugo gratia Dei comes notum volo esse omnibus fidelibus nostris quod audivi per omnes habitatores de comitatu Matiscensium et didisci ab illis quod quasdam de rebus Sancti Vincentii multi antecessores mei habent dissipatas sive abstractas injuste pro diversis locis ubi potuerunt. Ego enim pro Dei amore et eterna retributione reddo aliquid quod exinde in manibus meis Dominus dedit; hoc est silvam quam supra fluvium Sagonam in meo dominio teneo, per consilium Leotaldi comitis et omnibus adstantibus fidelibus nostris, tertiam partem que ablata inde fuit injuste reddo in usus pontificum et fratrum. Denique precor omnes successores meos, reges, principes, comites, atque omnes ministrales ut istam sententiam omni tempore hinc et deinceps observent; quod si fecerent salutem eternam accipiant. Si quis autem hoc factum destruxerit iram Domini omnipotentis incurrat et in hoc seculo vivat et non valeat. S. Hugonis comitis. S. Leotaldi comitis. S. Widonis. S. Henrici. S. Maioli. S. Nardonii. S. Algari. S. Amelii. S. Bercardi. S. Engelardi. S. Leudbaldi. Data per manum Berardi, Hludovico rege.